ka en en de en ka ka ka ka ka ka ka ka ka ka ka ka ka ka ka ka ka fr ka ka ka ka ka ka ka ka ka ka ka ka ka ka ka id ka ka ka ka ka ka ka ka ka ka ka ka ka ka ka ka fr ka ka zh ka ka ka ka ka ka ka en ka ka ka ka ka ka ka ka ka ka ka ka en en ka ka en ka ka ru ka ka ru ka ka en ka ka ru ka ka fr ka ka en ka ka ka ka ka ka ka ka ka ka ka de ka ka ka ka gu te xmf ka ka fr en fr it fr en sv fr de de fr fr fr sv en fr en ja fr de fr es nb fr de en en sv de de fr en fr it fr de en sv fr de de fr ka de ka ka ka ka ka ka ka ka ka ka ka ka es es en es ka ka ja ka ka ka ka ka pt en en en en fr en ka ka en ka en ka en ka en ka en ka en
iTV.ge | რას აღნიშნავს „თეგეტა ჰოლდინგის“ კამპანიის ალტერნატიული საგზაო ნიშნები?
,,შემაშფოთებელია ის მტრული გარემო, რომელშიც ჟურნალისტებს, სამოქალაქო აქტივისტებს...
,,დედას გეფიცებით, კონტროლდება" - ღუდუშაური რუსეთიდან შემომსვლელებზე...
თიბისი, კონგის 2022 წლის სამიტზე ფინანსების მიმართულებით საუკეთესო ინოვატორად და...
“Tegeta Green Planet“ - სპეციფიკური ნარჩენების მართვისთვის „თეგეტა ჰოლდინგმა“ ავ...
ბათუმში, "აფხაზეთის დროშის" გაკვრის გამო, სკოლის დირექტორი გაათავისუფლეს...
საქართველოს ბანკის მხარდაჭერით „გუმბათი ჯგუფი“ ბათუმში სასტუმროს ტიპის კომპლექს ...
"არ ვამტყუნებ, რომ არ ავიწყდებათ" - ბრუნდება თუ არა ირაკლი ალასანია პოლიტიკაში?:...
ინალ არძინბა: ლუკაშენკოს ვიზიტზე საქართველოს რეაქცია არ გვაღელვებს...
ვგმობ ლუკაშენკოს “ვიზიტს” ოკუპირებულ რეგიონში – ღარიბაშვილი...
სარეკლამო ადგილი - 39
რას აღნიშნავს „თეგეტა ჰოლდინგის“ კამპანიის ალტერნატიული საგზაო ნიშნები?
„სიცოცხლეზე მნიშვნელოვანი არაფერია“, „ქუჩა სანაგვე ყუთი არ არის“, „კატალიზატორის გარეშე მანქანა მომწამვლელ გამონაბოლქვს გამოყოფს“ – თბილისის ქუჩებში, ალბათ, უკვე შეამჩნიეთ საგზაო ნიშნები ამ და სხვა წარწერებით.
ეს ნიშნები თან ჰგავს რეალურ სიმბოლოებს და თან სრულიად განსხვავებულ აკრძალვებსა და საინფორმაციო მაჩვენებლებზე მიგვითითებს, იმაზე,რაც საგზაო მოძრაობის წესებში არ წერია, თუმცა მათი გათვალისწინება აუცილებელია ჩვენი თუ სხვისი უსაფრთხოებისა და სიცოცხლისათვის.
საგზაო მოძრაობის ახალი ნიშნები „თეგეტა ჰოლდინგის“ კამპანიის ფარგლებში შეიქმნა, რომლის მიზანია, ქვეყანაში საგზაო მოძრაობის კულტურა გაუმჯობესდეს. ასეთი 20-მდე სიმბოლოა და თითოეული  მძღოლებისა თუ ქვეითების მანკიერ ქმედებებს წარმოაჩენს და მეგობრულად შეგვახსენებს, როგორ მოვიქცეთ, რომ საერთო სიკეთისთვის ქვეყანაში საგზაო კულტურა გავაუმჯობესოთ.
კამპანიაზე, „თეგეტასთან“ ერთად, საკმაოდ დიდი გუნდი მუშაობდა. პროექტის კრეატიული დირექტორი პავლე გაბრიჭიძეა, კრეატივ სტრატეგი და კოპირაიტერი - ელენე დანელია, ახალ საგზაო ნიშნებზე კი სააგენტო „ჰოლი მოტორსმა“ იმუშავა.
ახალი საგზაო ნიშნები მიგვითითებს, ვიაროთ ფრთხილად, ისე რომ საფრთხე არც საკუთარ თავს შევუქმნათ და არც სხვას.
ამ კამპანიის რამდენიმე სიმბოლო გვეუბნება, რომ აუცილებელია, ვიზრუნოთ გარემოზე.
სპეციალურად შექმნილი ეს საგზაო ნიშნები გვაფრთხილებს, რომ სიცოცხლეზე მნიშვნელოვანი არაფერია, ამიტომ საჭესთან უნდა ვიყოთ ყურადღებით, ფხიზლად და დავიცვათ გადაადგილების წესები უფროსებისა და ბავშვებისთვის.
დაბოლოს, კამპანია „იზრუნე საგზაო მოძრაობის კულტურაზე“ გვახსენებს იმ ჭეშმარიტებებს, რაზედაც ყველა ვთანხმდებით, ან უნდა ვთანხმდებოდეთ.
რა თემებზე უნდა ყოფილიყო ახალი საგზაო ნიშნები - კამპანიის დაგეგმვამდე გამოკითხვა ჩაატარეს სოციალურ ქსელში, ქუჩაში, თავშეყრის ადგილებში. ეს საკითხი ადამიანებისთვის განსაკუთრებულად საინტერესო და მწვავე აღმოჩნდა. შედეგად, ძალიან მოკლე დროში 10 000-მდე ადამიანის პასუხი მიიღეს, რომელზე დაყრდნობითაც საგზაო ნიშნები სწორედ მათი წუხილების გათვალისწინებით შეარჩიეს.
„ჰოლი მოტორსმა“ ბრიფის მიღებისას უკვე იცოდა, რა პრობლემებს ხედავდნენ ადამიანები საგზაო მოძრაობის კულტურაში. პროექტზე იმუშავეს დიზაინერებმა: ნიკოლოზ კუმბარმა, ანუკი კონიაშვილმა, გიორგი ხარძიანმა, თათა გუშარაშვილმა, დევიდ დრონმა და ნინო ყაველაშვილმა.
სააგენტოს ერთ-ერთი დამფუძნებელი და შემოქმედებითი ხელმძღვანელი გიორგი ავალიანი გვიყვება, რომ ეს პროექტი მათი გუნდისთვის ერთგვარი გამოწვევა იყო.
გიორგი ავალიანი, „ჰოლი მოტორსის“თანადამფუძნებელი და შემოქმედებითი ხელმძღვანელი: „დიზაინით პრობლემის გადაჭრა და ხალხის ალაპარაკება არ არის მარტივი. შესაბამისად, ამ ამბავში ჩვენი ჩართვა ნამდვილად ერთგვარი გამოწვევა იყო, თუმცა ამავე დროს ძალიან კარგი შესაძლებლობაც აღმოჩნდაჩვენთვის“.
ამბობს, რომ თავად მუშაობის პროცესი მარტივი არ იყო. მათ უნდა შეექმნათ ნიშან-სიმბოლოები უკვე იდენტიფიცირებულ პრობლემებზე, მიეცათ რჩევები, როგორ შეეცვალათ ის მანკიერი ქცევები, რომლებიც აუცილებელია უსაფრთხო საგზაო კულტურისათვის.
„ჩვენთვის ეს არ ყოფილა მარტივი, წრეში ჩახატული ნიშნები და მათი განმარტებები. თითოეულ სიმბოლოზე ზუსტად ისე ვიმუშავეთ, როგორც ლოგოზე ვმუშაობთ ხოლმე.
თავიდანვე ვიცოდით, რომ ნიშნები აუცილებლად ადვილად აღქმადი უნდა ყოფილიყო, წარწერები - კარგად კითხვადი. აუცილებლად უნდა მიგვემსგავსებინა რეალური სიმბოლოებისთვის, თუმცა განსხვავებული ელემენტები უნდა შეგვეტანა, რათა დაბნეულობა არ გამოგვეწვია. თანაც, არ გვინდოდა, კარიკატურული გამოსულიყო, დახვეწილი სიმბოლოები გვჭირდებოდა.
ძალიან მოკლე დროში უდიდესი შრომა ჩავდეთ ამ პროექტში. სიმბოლოების ნაწილი უკვე შევქმენით, ნაწილზე განახლებულ ვებგვერდზე შემოსული უკუკავშირის შემდეგ ვიმუშავებთ და იმის მიხედვით შევქმნით ვიზუალებსა და გზავნილებს“, -  ამბობს გიორგი ავალიანი.
„იზრუნე საგზაო მოძრაობის კულტურაზე“ კამპანიის ფარგლებში ალტერნატიული საგზაო ნიშნების ბანერები საქართველოს ყველა დიდ ქალაქში განთავსდა.
მარიამ კარკალაია,„თეგეტა ჰოლდინგის“ მარკეტინგის დირექტორი: „ახალი საგზაო ნიშნებისთვის ალტერნატიულ მედიად გამოვიყენეთ ქუჩის გარე ბანერები, შესაბამისად, მძღოლებსა და ქვეითებს ჩვენი გზავნილები თავს უშუალოდ ქალაქში მოძრაობისას შეახსენებს. აღსანიშნავია ისიც, რომ უშუალოდ ნიშნების შინაარსიც ლოკაციებს მოვარგეთ და კონკრეტული სიმბოლოები სწორედ იმ წერტილებში განვათავსეთ, სადაც მსგავსი ქმედებები ყველაზე ხშირად გვხვდება. გვჯერა, რომ ამ თემაზე საუბრით შევძლებთ, ერთობლივი ძალისხმევით უკეთესობისკენ შევცვალოთ საგზაო მოძრაობის კულტურა“.
„თეგეტა ჰოლდინგი“ საგზაო მოძრაობის კულტურის ამაღლებაზე ზრუნვას სამომავლოდაც გეგმავს და დამატებით 10 საგზაო ნიშნის შექმნას აპირებს.
თიბისი, კონგის 2022 წლის სამიტზე ფინანსების მიმართ...
თიბისიმ კონგის API ღრუბლოვანი პლატფორმის 2022 წლის ინოვატორის ჯილდო მიიღო ფინანსების მიმართულებით. ეს ჯილდო იმ გუნდების და ინდივიდების აღიარებაა,  რომლებიც ინოვაციებს თავიანთ ორგანიზაციებში API-...
“Tegeta Green Planet“ - სპეციფიკური ნარჩენების მარ...
თანამედროვე მსოფლიოსთვის სპეციფიკურინარჩენებისგან მიღებული ზიანის შემცირება ერთ-ერთი მნიშვნელოვანი გამოწვევაა. დღეისათვის სპეციფიკური ნარჩენების მართვის ყველაზე ეფე...
სიახლე მხოლოდ ლიბერთის მომხმარებლებისთვის...
დღეიდან, ლიბერთიში სოციალური სარგოს მიმღებ პირებს შესაძლებლობა აქვთ სამომხმარებლო ტიპის სესხებზე 4 წლამდე ვადით ისარგებლონ. "მოხარული ვართ, რომ საშუალება მოგვეცა განსაკუთრებული პირობები შეგვეთავაზებ...
საქართველოს ბანკის მხარდაჭერით „გუმბათი ჯგუფი“ ბათ...
საქართველოს ბანკი სამშენებლო სექტორის მხარდაჭერას აგრძელებს. ბანკთან პარტნიორობით „გუმბათი ჯგუფი“ ბათუმში, 14 692 კვ.მ-ზე, 15 სართულიან სასტუმროს ტიპის კომპლექს  აშენებს. აქედან, 100...
PSP “ჯანმრთელობის პროგნოზი“ - ახალ კამპანიას იწყებ...
„PSP-ს ჯანმრთელობის პროგნოზი“ - ასე ეწოდება კონცეფციას, რომელსაც დღეიდან PSP ინტეგრირებული კამპანიის სახით სთავაზობს მომხმარებელს. PSP-ს მთავარი პრიორიტეტი 1994 წლიდან მომხმარებელზე ზუნვა...
საქართველოს ბანკისა და იაპონიის საერთაშორისო თანამ...
საქართველოს ბანკი მცირე და საშუალო ბიზნესის ხელშეწყობას განაგრძობს, განსაკუთრებით კი ქალი მეწარმეების მხარდაჭერას. ამ მიზნით, საქართველოს ბანკმა და იაპონიის საერთაშორისო თანამშრომლობის სააგენტომ (JIC...
საქართველოს ბანკის მხარდაჭერით რიგით მე-10 საიუბილ...
საქართველოს ბანკი სპორტული ღონისძიებების მხარდაჭერას აგრძელებს. ბანკის ჩართულობით დედაქალაქის ისტორიულ ქუჩებში, რიგით მე-10, საიუბილეო თბილისიმარათონი ჩატარდა.   ნახევარმარათონი თბილისის ცენტრა...
კმაყოფილი ხართ თუ არა მთავრობის მუშაობით?
სარეკლამო ადგილი - 110
სარეკლამო ადგილი - 111
„ეს სიტყვები მითხრა გიორგიმ და იმდე...
,,შურისძიება იყო.. მერე მივხვდი, რო...
ირაკლი მაქაცარიასა და ლიზა ჩიჩუას ქ...
,,მოსკოვის ცენტრში ვინ გიწევთ? მას...
მაია ასათიანი: ,,სუიციდის მცდელობა ...
Copyright © 2017 iTV.ge . Designed by Solostudio.ge